fi fi de fi fi fi fi fi fi da fi de fi fi da fi de ca fi fi da fi fi fi fi fi da fi fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi da fi cs fi fi fi fi da fi hu fi fi da fi fi fi fi fi fi fi fi fi fi fi sv fi cs fi fi fi fi fi fi da fi de fi fi fi da fi cs fi fi da fi fi fi fi ms fi fi fi en eu fi fi fi fi fi eo en fi fi fi fi fi ca fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi cs fi fi fi fi
Onpa edellisestä postauksesta kulunut tovi jos toinenkin, mutta täällä sitä siis ollaan! Heippa vaan taas!
Kerran tuli jo talvi ja kukkasipulit odottivat vielä istuttamistaan. Nekin meinasivat jäädä kiireen jalkoihin tänä vuonna. Sipuleiden kannalta onneksi saapui vielä lämpöasteet ja vesisateet, joten otsalampun kanssa sain ne maahan työnnettyä! Taas ensi keväänä saa kulkea ympäri nurkkia ja toivoa, että jostain tulppaanien alkuja ilmestyisi.
Osan uusista sipuleista ostin syysloman Hollannin välipysähdyksellä ja niiden osalta nyt etenkin toivon, että keväällä näkyisi pihassa matkamuistoja. D-vitamiiniannos haettiin jokunen viikko sitten lämpimästä Barcelonasta.
Siskon kanssa yhtenä menneenä viikonloppuna muun lomassa liimailtiin käpyjä kranssiin. Kanerva keskelle ja syysistutus valmis!
Kiva, kun ette kaikki ole vielä tipahtaneet pitkän tauon aikana kyydistä! Ideoita postauksiin olisi vaikka millä mitalla, aika vaan on viime aikoina ollut vähän kortilla. Palaamisiin, toivottavasti vähän tiiviimmällä tahdilla jatkossa! :)
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Makeita punaherukoita, isoja mustaherukoita, karviaisia ja viherherukoita... Ei litrakaupalla, mutta monta kappaletta kutakin. ;)
Pienen pienistä äidiltä saamistani pistokkaista kehkeytyi komeimmat ikinä omistamani pelargonit. Toisen jokainen pieni kukka on kuin ruusu kerrattuine terälehtineen.
Meillä luetaan paljon aikakauslehtiä, itse luen lähinnä sisustuslehtiä, Teemu taas Tekniikan maailmoitaan. Lehtiä siis kertyy sinne tänne, enkä poiskaan niitä heti raski heittää. Hommasimmekin  kesälomalla torilta tuollaisen käsin tehdyn kopan uudeksi kookkaammaksi lehtikoriksi. Sinne saa heitettyä vinon pinon lehtiä ja kyllähän niitä muutamassa viikossa on jo kertynytkin. Koivukoppaa kannattaa kuulemma muuten säännöllisin väliajoin kastella, jottei puu raksahda rikki käytössä. Meillä koppa oli ensimmäisen kerran heti uutena mukana suihkussa. :)
klo 19.23 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Lomalla on saatu ulkopuolia paljon viimeisteltyä. Kuitenkin jo aikaa sitten lupasin kertoa meidän ensimmäisen terassin valmistumisesta. Kyseessä on takapuolen veranta, johon pääsee suoraan keittiön ja kylpyhuoneen ovista. Ilta-aurinko osuu ihanasti tälle puolelle taloa.
Kuvat kertonevat rakennusvaiheista enemmän kuin sanat, joten tässä niitä tulee.
Kunnon sirkkeli ja tasolaaseri helpottavat terassin rakennusta huomattavasti.
Piha näyttää kutakuinkin aivan erilaiselta näihin keväisiin kuviin verrattuna. Kamera on täynnä kuvia pihan kukista (erityisen ylpeä olen pistokkaista kasvatetuista pelargoneista, jotka peittoavat taimitarhojen pelargonit mennen tullen) ja nurmikkoa saa olla jo harvase päivä leikkaamassa. :) Viimeistään loman jälkeen tiedossa edistyskuvia, nyt pitää vielä kiivetä telineille maalisudin kanssa.
klo 19.40 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Meillä on tänä vuonna ekaa kertaa yhtä aikaa pidempi kuin viikon loma! Luksusta! Pieniä suunnitelmia on paljon, muuta se ei haittaa, vaikka kaikkia listan asioita ei saataisikaan tehtyä. Onhan sitä elämää loman jälkeenkin. ;)
Valetaan betonista pihaan kiviä ja ehkä jotain muutakin
Käydään poimimassa mansikoita ja syödään niitä jäätelön kanssa ja ilman jäätelöä
Tehdään vihta ja saunotaan
Tehdään ainakin yksi suunniteltu kukkapenkki
Hommataan marjapensaat ja ainakin yksi omenapuu
Käydään Ikeassa (sitä varten erillinen lista)
Maalataan talo loppuun (räystäät on jo kunnossa!)
Nukutaan pitkään (ainakin muutamana aamuna)
Rakennetaan terassi etupuolelle (takapuolen on valmis!)
Moottoripyöräillään Turkuun ja ehkä kauemmaskin
Ja nyt me tosiaan ollaan lomalla viimeinkin! :)
klo 14.48 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Meillä ollaan Muumi-faneja. Finlaysonin verkkokaupasta tartuin tarjoukseen ja tilasin meille Iltamuumi-setit, joita jo pidempään olin katsellut. Nyt niissäkin on nukuttu extrahyvin. :)
Ja hei hyvänen aika! Teille en ole vielä näyttänyt uutta sänkyäkään, joka näissä kuvissa nyt näkyy. Muutaman kuukauden se on kyllä jo meillä ollut. Muru osti sen mulle synttärilahjaksi.
Sänky on Vepsäläisenkin myymän BoConceptin vuode. Meillä 180 sentin levyisenä ja päädyn tyynyt on verhoiltu harmaalla, vähän kiiltävällä kankaalla. Tykätään tosi paljon! Tässä seuraa vielä muutama kuva toisilla pussilakanoilla.
klo 8.11 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tikkatauluteline on! Heitetäänkö tikkaa?
Kesäloma on vielä edessä, mutta tikkaa on ehditty heittämään kädet kipeiksi jo ennen loman alkua. Tikkatauluteline oli pikkuveljen juhannusaattopäivän projekti ja hifistelyksihän se lipsahti. Siirrettävä, lipallinen teline, jossa on erillinen paikka myös kukkaruukulle. :) Teemun isäkin piipahti reilun sadan kilometrin päästä illaksi tikkaa heittämään, eikä edes vesisade pidellyt miehiä sisällä.
klo 21.38 3 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Teemua huvittaa, kun intoilen ränneistä, mutta on niin hyvä saada sadevettä talteen kasvimaata ja kaikkia kukkia varten. Meille laitettin kahdelle nurkalle tuollaiset systeemit, joista saa otettua vettä saaviin tai sitten ohjattua kaiken veden vaihtoehtoisesti sadevesiviemäreihin. Kätevät, eivätkä maksaneet kuin muutaman kympin. Yhdessä hujauksessa saavit kyllä täyttyvät, kun lappeilla on melkoisesti neliöitä.
Saavi täynnä siitepölyistä vettä.
Nurmikkokin vihertää hienosti ja sateita on osunut juuri sopivasti, joten nurmikonkastelupuuhiin ei olla vielä jouduttu.
Nurmikon ja kasvimaan ohessa lisäksi pihaan on saatu kukkivaakin sinne tänne! :)
Jalopioni löysi taimitarhalta pihaan.
klo 22.22 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Kasvimaa on istutusvalmis ja itseasiassa jo joitain taimia, sipuleita ja siemeniä on tullut upotettua multaan. Mallia otin Puutarhaperjantain Tareqin keittiöpuutarhasta, omani taitaa olla vaan hieman pienempi versio. Kokoa on noin 3 x 5,5 metriä ja takapihalta kasvimaa löysi paikkansa.  Meidän takapiha on todella suojainen, tuuli ei osu sinne juuri ollenkaan ja aurinko paistaa lämpimästi miltei koko päivän.
Kasvimaata varten aluksi levitettiin multa alueelle noin parinkymmenen sentin paksuudelta. Meillä homman teki pikkuveikka kaivinkoneella. Sen jälkeen haravoin mullan tasaiseksi ja tallasin saappaillani polut kasvimaahan. Kaivoin polut vielä matalemmiksi, ihan maan tasalle ja koetin tiivistää multa-alueiden reunat siten, ettei multa valahda levälleen. Vähän saattaa olla liikaa multaa omassa maassani, katsotaan miten ensimmäisen kunnon vesisateen yllättessä käy. Poluille ja kasvimaan reunoille levitin vielä sanomalehteä ja päälle Kekkilän kuorikatetta, se ryhdisti kasvimaan kyllä kivan näköiseksi, mutta päätarkoitus sanomalehdellä ja katteella on pitää rikkaruohot kaukana.
Tällä hetkellä kasvimaahan on istutettu jo sipuleita, ruohosipulia, lipstikkaa, punajuurta, retiisiä, tilliä, minttua ja steviaa. Retiisissä ja punajuuressa on jo ihanat pienet alutkin! Tarkoituksena on jatkaa istuttamalla mm. porkkanaa, maa-artisokkaa (Stokkan vihannestiskistä löysin kotimaisia mukuloita), salaatteja, sitruunamelissaa, härkäpapuja ja kesäkukkia tuomaan väriä. Ruiskukkia pitää ainakin saada.
Puutarhaperjantai on meillä tarkkaan seurattu ohjelma. Vinkkinä teillekin, Svt:n sivuilta löysin myös Trädgårdsonsdag-ohjelman eli perjantai on uudessa tuotantokaudessa muuttunut keskiviikoksi. Sitä olen seurannut Svt:n nettitelkusta.
Kasvimaa siis on! Se raparperi vaan vielä puuttuu! Asia pitää korjata pikaisesti!
klo 7.57 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Päivät ovat vierähtäneet ulkosalla. Vihreys ja kesä tulivat vauhdilla, vähän pääsivät jopa yllättämään.  Helatorstaiviikonloppuna meillä myllerrettiin pihaa pienellä kaivinkoneella ja haravalla siistimpään kuosiin ja nyt nurmikon istutus odottaa kosteampia ja vähän viileämpiä kelejä.
Lämmöstä pääsemme nauttimaan ensimmäisellä valmistuneella terassilla eli saunan ja keittiön verannalla. Kasvimaa on kuosissaan ja saanut jo ensimmäiset siemenensä ja taimensa. Sisällä odottaa vielä melkoinen määrä pikkutaimia ulos tai viherhuoneeseen siirtoa. Lupaan teille lähipäivinä tarkempaa reportaasia terassin rakentamisesta, ettekä varmaan välty myöskään kasvimaapostauksiltani.
klo 22.50 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Meidänkin pihassa kukkii! Pihasuunnitelmia tehdään täydellä höyryllä.
klo 19.39 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Tässä blogissa seurataan Jennin ja Teemun omakotitalon, Onnin valmistumista ja oheen mahtuvia arjen touhuja. Talomalli on Omatalon Trend 144a, joka ihastutti Valkeakosken asuntomessuilla 2009.
Tikkatauluteline on! Heitetäänkö tikkaa?
Teema: Yksinkertainen. Sisällön tarjoaa Blogger.